open-index/open-wikipedia-markdown huggingface dataset:
बर्नी सँडर्स

**बर्नार्ड सॅंडर्स** (,  ८ सप्टेंबर १९४१) हे एक अमेरिकन राजकारणी व विद्यमान सेनेटर आहेत. २००७ सालापासून सेनेटर असलेले सॅंडर्स १९९१ ते २००७ दरम्यान अमेरिकेच्या प्रतिनिधींच्या सभागृहाचे सदस्य होते. अमेरिकन काँग्रेसच्या इतिहासात सर्वाधिक काळ अपक्ष राहिलेल्या सॅंडर्सनी २०१५ साली डेमोक्रॅटिक पक्षाचे सदस्यत्व स्वीकारले. स्वतःला लोकशाहीवादी समाजवादी मानणाऱ्या सॅंडर्सनी मजूर वर्गाच्या हक्कांसाठी लढा दिला आहे तसेच समाजातील आर्थिक असमानतेबद्दल खंत व्यक्त केली आहे. त्यांची धोरणे व विचार प्रामुख्याने युरोपातील सोशालिस्ट पुढाऱ्यांच्या मतांसोबत मिळतीजुळती आहेत. अमेरिकेच्या परराष्ट्र धोरणाबद्दल नापसंदी व्यक्त करणाऱ्या सॅंडर्सनी पहिल्यापासूनच इराक युद्धाला विरोध केला आहे.

एप्रिल २०१५ मध्ये सॅंडर्सनी २०१६ डेमॉक्रॅटिक पक्ष प्राथमिक निवडणूकीसाठी आपली उमेदवारी जाहीर केली. २३ राज्यांमधील प्राथमिक निवडणुका जिंकून देखील त्यांना पुरेशी मते मिळवण्यात अपयश आले. हिलरी क्लिंटन ही डेमोक्रॅटिक पक्षाची उमेदवार म्हणून नोव्हेंबर २०१६ मध्ये अध्यक्षीय निवडणूक लढवेल.

## बाह्य दुवे 
* अधिकृत संकेतस्थळ

वर्ग:अमेरिकन राजकारणी
वर्ग:अमेरिकेचे सेनेटर
वर्ग:डेमोक्रॅटिक पक्ष (अमेरिका) मधील राजकारणी
वर्ग:पुरुष चरित्रलेख
रँड पॉल

**रँड पॉल** (,  ७ जानेवारी १९६३) हा एक अमेरिकन राजकारणी व विद्यमान सेनेटर आहे. २०११ सालापासून केंटकी राज्यातून सेनेटरपदावर असलेला पॉल माजी काँग्रेसमन रॉन पॉल ह्याचा मुलगा आहे. ड्यूक विद्यापीठातून वैद्यकीय शिक्षण घेतलेला पॉल पेशाने एक नेत्रशल्यचिकित्सक आहे.

एप्रिल २०१५ मध्ये पॉलने २०१६ मधील अध्यक्षीय निवडणुकीसाठी सालच्या रिपब्लिकन पक्षाच्या प्राथमिक निवडणुकांसाठी आपली उमेदवारी जाहीर केली. परंतु त्याला फारसा प्रतिसाद न मिळाल्यामुळे त्याने उमेदवारी मागे घेतली. डॉनल्ड ट्रम्प हा रिपब्लिकन पक्षाचा उमेदवार बनला.

## बाह्य दुवे 
* अधिकृत संकेतस्थळ

वर्ग:अमेरिकन राजकारणी
वर्ग:अमेरिकेचे सेनेटर
वर्ग:रिपब्लिकन पक्ष (अमेरिका) मधील राजकारणी
वर्ग:पुरुष चरित्रलेख
काँटो में फूल

कॉंटों में फूल हे मुन्शी इस्माईल मियां फरोग या लेखकाने भक्त प्रल्हादच्या जीवनावर लिहिलेले उर्दूमिश्रित हिंदी नाटक किर्लोस्कर नाटक मंडळी करीत असे. (पहिला प्रयोग नागपूरला इ.स. १९१७ च्या जूनमध्ये झाला.) त्यावेळी भक्त प्रल्हादची भूमिका रत्‍नू नावाचा एक कोष्ट्याचा पोरगा करीत असे. पुढे हेच नाटक बलवंत संगीत मंडळी करू लागली.  या नाटकात पुढे मा. अविनाश या नावाने प्रसिद्ध झालेला बालनट गणू (गणपतराव मोहिते) प्रल्हादाचे काम करी. त्याच्या तोंडी ‘राज ताजकी सारी शोभा, मन बसे मोरी, आन बढी शान बढी’ हे पद खूप लोकप्रिय झाले. ’कॉंटों में फूल’च्या पदांना पं. भास्करबुवा बखले यांनी चाली दिल्या होत्या.   

कॉंटों में फूल’ मधील पात्रांची नावे आणि त्या भूमिका करणारे नट असे होते. :-
हिरण्यकश्यपू-चिंतामणराव कोल्हटकर, कयाधू-कृष्णराव कोल्हापुरे, प्रल्हाद-बालनट गणू, एक दुय्यम विनोदी स्त्रीभूमिका-दीनानाथ मंगेशकर.

वर्ग:नाटक
टेड क्रुझ

**रफायेल एडवर्ड क्रुझ** (,  २२ डिसेंबर १९७०) हा एक अमेरिकन राजकारणी व कनिष्ठ सेनेटर आहे. २०१३ सालापासून टेक्सास राज्यातून सेनेटरपदावर असलेला क्रुझ आपल्या धडाकेबाज भाषणांसाठी प्रसिद्ध आहे.

मार्च २०१५ मध्ये क्रुझने २०१६ मधील अध्यक्षीय निवडणुकीसाठी सालच्या रिपब्लिकन पक्षाच्या प्राथमिक निवडणुकांसाठी आपली उमेदवारी जाहीर केली. परंतु आयोवा वगळता इतर राज्यांमध्ये अपयशाचा सामना करावा लागल्यानंतर त्याने उमेदवारी मागे घेतली. डॉनल्ड ट्रम्प हा रिपब्लिकन पक्षाचा उमेदवार बनला.

## बाह्य दुवे 
* अधिकृत संकेतस्थळ

वर्ग:अमेरिकन राजकारणी
वर्ग:अमेरिकेचे सेनेटर
वर्ग:रिपब्लिकन पक्ष (अमेरिका) मधील राजकारणी
वर्ग:पुरुष चरित्रलेख
वर्ग:टेक्सासमधील अमेरिकेचे सेनेटर
वा.बा. केळकर

वासुदेव बाळकृष्ण केळकर (१८६०-१८९५) हे पुण्याच्या फर्ग्युसन कॉलेजमध्ये इंग्रजी विषयचे लोकप्रिय अध्यापक होते. त्यांचे इंग्रजी-मराठी भाषांवर प्रभुत्व होते. इंग्रजी नाटकातील परकीय वातावरणाला आपल्या इकडचा रंग कसा चढवावा, याबाबतीत ते सिद्धहस्त होते. 

रामचंद्र भिकाजी गुंजीकर यांनी सुरू केलेल्या विविधज्ञानविस्तार  (१८६७ – १९३७) या मासिकात वा.बा. केळकर यांचे लेख प्रकाशित होत असत. शेक्सपियरच्या टेमिंग ऑफ द श्रू या नाटकाचा त्यांनी केलेला ‘चौदावे रत्‍न अर्थात संगीत त्राटिका’ हा मराठी अनुवाद खूप लोकप्रिय झाला होता. बलवंत संगीत मंडळी या नाटकाचे प्रयोग करीत असे.  १९२५ साली मे महिन्यात अमरावतीच्या मुक्कामात हे नाटक रंगभूमीवर आले. संगीत त्राटिकातील भूमिका आणि ती करणारे कलावंत असे होते :- 
तान्या-गणपतराव मोहिते व इंदूरकर, त्राटिका-मा.दीनानाथ मंगेशकर, धनाजीराव-मराठे, पिल्या-परशुराम सामंत,  प्रतापराव-चिंतामणराव कोल्हटकर, येसाजी-पुरुषॊत्तम बोरकर, रणधीरराव-दामुअण्णा मालवणकर, रंभाजीराव-कृष्णराव मिरजकर,  राणोजीराव-दिनकर ढेरे, वगैरे. या नाटकातली पदे अ.ब. कोल्हटकर यांनी लिहिली होती. 

‘त्राटिका’ नाटकातले धनाजीराव हे हैदराबाद संस्थाचे रहिवासी असून त्यांचा पोशाख निजामी पद्धतीचा असल्याचे दाखवले आहे. त्यांच्या मुली त्राटिका आणि कमळा यांची वेषभूषा कर्नाटक-तेलंगणातील स्त्रियांसारखी असे. प्रतापराव कोल्हापूर-साताऱ्याकडचे व रणधीरराव हे ग्वाल्हेरकडचे, त्यांचा पोषाख शिंदेशाही; राणोजीराव होळकर हे इंदूरचे आणि संभाजी-येसाजी हे बडोद्याचे म्हणून गायकवाडी थाटाचा पोषाख घालीत.  या नाटकाच्या निमित्ताने प्रेक्षकांना बृहन्महाराष्ट्राच्या संस्कृतीची अनुभूती येत असे. ‘पतिव्रता ललना’ या दीनानाथांच्या गझल अंगाच्या पदामुळे आणि तान्या-पिल्यांच्या लावण्यांमुळे या नाटकाचे सांगीतिकरण बलवंतला लाभदायक ठरले. 

## वा.बा. केळकर यांची अन्य पुस्तके
* लटपट्या पद्या
* वीरमणी आणि शृंगार सुंदरी (नाटक)
* शिवसंभव

वर्ग:मराठी नाटककार
वर्ग:इ.स. १८६० मधील जन्म
वर्ग:इ.स. १८९५ मधील मृत्यू
शशांक मनोहर

**शशांक व्यंकटेश मनोहर** (२९ सप्टेंबर, १९५७ - ) हे भारतीय वकील आणि क्रिकेट व्यवस्थापक आहेत. हे भारतीय क्रिकेट नियामक मंडळाचे अध्यक्ष होते. मनोहर या पदावर २००८-११ आणि नोव्हेंबर २०१५-मे २०१६ दरम्यान होते.

वर्ग:इ.स. १९५७ मधील जन्म
वर्ग:भारतीय क्रिकेट नियामक मंडळाचे अध्यक्ष
आर्गो

**आर्गो** हा २०१२ साली प्रदर्शित झालेला एक हॉलिवूड आहे. बेन ॲफ्लेकचे दिग्दर्शन व प्रमुख भूमिका असलेला हा चित्रपट १२ ऑक्टोबर २०१२ रोजी प्रदर्शित झाला. एका सत्यकथेवर आधारित असलेल्या आर्गोमध्ये १९७९ सालच्या इराणी क्रांतीदरम्यान तेहरानमध्ये अडकलेल्या अमेरिकन दूतावास कर्मचाऱ्यांची सी.आय.ए. व कॅनडाद्वारे करण्यात आलेल्या सुटकेची कथा रंगवली आहे.

आर्गोला प्रेक्षकांचा उदंड प्रतिसाद मिळाला तसेच तो टीकाकारांच्या देखील पसंतीस उतरला. विशेषतः बेन ॲफ्लेकचे दिग्दर्शन व प्रमुख कलाकारांच्या अभिनयाची प्रशंसा झाली. ८५व्या ऑस्कर पुरस्कार सोहळ्यामध्ये आर्गोला सर्वोत्तम चित्रपटासह इतर तीन पुरस्कार मिळाले.

## बाह्य दुवे
* 

वर्ग:ऑस्कर पुरस्कार विजेते चित्रपट
संगीत उग्रमंगल

संगीत उग्रमंगल हे इतिहास संशोधक वासुदेवशास्त्री खरे यांनी लिहिलेले एक काल्पनिक ऐतिहासिक नाटक होते.  या नाटकाचे प्रयोग बलवंत संगीत मंडळी करीत असे. 

’शटं प्रति शाठ्यम्‌’ आणि ‘शठं प्रति सत्यम्‌’ या दोन तत्त्वांचा योग्य परामर्श घेणारे ‘उग्रमंगल’ हे नाटक रजपूत रमणीवरील आलेल्या एका प्रसंगाचे रूपकात्मक चित्रण होते.  उमरावती येथे २१ जानेवारी, २०१२ रोजी या नाटकाचा पहिला प्रयोग झाला. नाटकातील पात्रे आणि त्यांच्या भूमिका करणारे नट असे होते :-
लक्ष्मणसिंह-चिंतामणराव कोल्हटकर, भीमसिंह-पुरुषोत्तम बोरकर, हिरासिंग-बळवंतराव अभिषेकी, विद्याधर-दिनकर ढेरे, गणक-दामुअण्णा मालवणकर, घटकर्पत-मराठे, गुर्गावती-कृष्णराव कोल्हापुरे, वेत्रवती-गणपतराव मोहिते, पद्मावती (बिजलीजान)-मा. दीनानाथ मंगेशकर.

उग्रमंगल नाटकात दीनानाथ शास्त्रोक्त नृत्य करीत असत. त्यांच्या नृत्यांना आणि त्यांच्या ‘छांडो छांडो बिहारी’ आणि ‘भाव भला भजकांचा’ या पदांना वन्समोअर मिळत असे. 

राजा लक्ष्मणसिंहाला शत्रूने कपटाने कैद केलेले असते, तेव्हा त्याची राणी पद्मावती ही वेषांतराने बिजलीजान नावाची नर्तकी बनून साथीदारांसह ‘छांडो छांडो’ ही ठुमरी शत्रूसमोर सादर करते आणि त्याला बेसावध अवस्थेत कैद करून लक्ष्मणसिंहाची सुटका करते..

या नाटकातील नृत्यांसाठी दीनानाथांनी तत्कालीन प्रसिद्ध नर्तक सुखदेवप्रसाद कथक यांची नृत्यशिक्षणाची शिकवणी लावली होती. उग्रमंगल नाटकाच्या निमित्ताने मराठी रंगभूमीवर शास्त्रोक्त नृत्याचा पहिला प्रयोग झाला. राणी पद्मावती आणि नर्तकी बिजलीजान यांच्या मनमोहक मुद्रा पहायला, गाणे ऐकायला आणि नृत्याचा आनंद लुटायला प्रेक्षकांची झुंबड उडत असे. इतकी की एकदा अमरावतीमधील बोके इंद्रभुवन नाट्यगृहाची गॅलरी प्रेक्षकांच्या भाराने खाली कोसळली. उग्रंंगल नाटकाचे मराठवाड्यात, गोव्यात आणि संपूर्ण विदर्भात अनेक प्रयोग होऊन दीनानाथांची राणी पद्मावती लोकप्रिय झाली.

अमरावतीत झालेल्या या नाटकातील भूमिका पाहून नाशिकच्या गंगापूर पीठाचे श्रीमत्‌‍जगद्गुरू शंकराचार्य डॉ. कूर्तकोटी यांनी अभिनेते दीनानाथांना आशीर्वादादाखल ‘संगीतरत्‍न’ ही उपाधी दिली. (१४ मे, १९२२)

वर्ग:मराठी नाटकांची यादी
वीर विडंबन

संगीत वीर विडंबन हे न.चिं केळकरांनी लिहिलेले एक नाटक आहे. हे नाटक बलवंत संगीत मंडळीने रंगमंचावर आणले. नाटकाच्या प्रयोगाच्या पहिल्याच दिवशी म्हणजे १८-१-१९१९ रोजी पुण्यातील किर्लोस्कर नाट्यगृहावर ‘हाऊसफुल्ल’चा बोर्ड झळकला.

शापित अर्जुनाचा अज्ञातवास या विषयावर हे नाटक आहे. उत्तरेच्या गायनशाळेत नृत्य शिकवणारी बृहन्नडा (स्त्रीवेषातील अर्जुन) आपल्या अज्ञातवासाची मुदत संपताच आपले गांडीव धनुष्य घेऊन रणांगणावर आपल्या मूळ स्वरूपात प्रकट होतो. या कथेवर हास्यरसाला प्राधान्य देत हे तीन-अंकी बहुप्रवेशी नाटक आहे. नाटकातील खटकेबाज संवादांमुळे इ.स. १९१४ ते १८ या काळात झालेल्या पहिल्या महायुद्धातील अनेक गोष्टींची आठवण करून देणारे हे पौराणिक नाटक आहे. तसल्या अनेक संवादांना प्रेक्षकांच्या ठमखास टाळ्या पडत असत.

आपल्या नृत्य-गायनाने व नटखट अभिनयाने नाटकभर संचार करणाऱ्या उत्तरेचे काम मास्टर दीनानाथांनी केले होते. या नाटकातील अन्य भूमिका आणि त्या करणारे नट असे :-
अर्जुन (बृहन्‍नडा)-जोशी, उत्तर-दिनकर ढेरे, द्रौपदी (सैरंध्री)-कृष्णराव कोल्हापुरे, भीम (बल्लव)-चिंतामणराव कोल्हटकर, शकुनी-भावे, सुदेष्णा-शंकरराव मोहिते, वगैरे.

या नाटकात ‘उरला थोडा सूड’, ‘का न दिधले मरण राया’, काय देवा अजुनी येत येत तुजला’, ‘चल जाऊ भाऊराया’, ‘जरी पांडव मजला’, ‘पहा पहा काय सुंदर’, ‘भगिनी तुझीच’ ‘मिरवित नेऊ चला’ अशी अनेक पदे होती.

वर्ग:मराठी नाटकांची यादी
कॅरोलिना प्लिश्कोवा

**कॅरोलिना प्लिश्कोवा** (; जन्मः २१ मार्च १९९२) ही एक चेक टेनिसपटू आहे. प्लिस्कोव्हाने आजवर ५ डब्ल्यूटीए एकेरी स्पर्धा जिंकल्या आहेत. तिने २०१० ऑस्ट्रेलियन ओपनमध्ये मुलींच्या एकेरीचे अजिंक्यपद मिळवले होते. आजच्या घडीला ती एकेरी क्रमवारीमध्ये ६व्या क्रमांकावर आहे. तिने २०१६ सालच्या यू.एस. ओपन स्पर्धेची अंतिम फेरी गाठली. ह्या स्पर्धेत सेरेना विल्यम्स व व्हीनस विल्यम्स ह्या दोघी विल्यम्स-भगिनींना तिने पराभूत केले.

## ग्रँड स्लॅम अंतिम फेऱ्या
### एकेरी
## बाह्य दुवे
* 

वर्ग:चेक प्रजासत्ताकच्या महिला टेनिस खेळाडू
वर्ग:महिला टेनिस खेळाडू
वर्ग:स्त्री चरित्रलेख
लुधियाना जंक्शन रेल्वे स्थानक

**लुधियाना जंक्शन** हे पंजाबच्या लुधियाना शहरामधील प्रमुख रेल्वे स्थानक आहे. भारतीय रेल्वेच्या उत्तर रेल्वे क्षेत्राच्या अखत्यारीत असलेले लुधियाना पंजाबातील सर्वात वर्दळीच्या स्थानकांपैकी एक आहे. दिल्लीकडून अमृतसर, जम्मू, कटरा इत्यादी शहरांकडे धावणाऱ्या सर्व गाड्या लुधियानामार्गे जातात.

## प्रमुख रेल्वेगाड्या
*जम्मू तावी राजधानी एक्सप्रेस
*उत्तर संपर्क क्रांती एक्सप्रेस
*अमृतसर शताब्दी एक्सप्रेस
*झेलम एक्सप्रेस
*पश्चिम एक्सप्रेस
*माळवा एक्सप्रेस
*स्वराज एक्सप्रेस
*छत्तीसगढ एक्सप्रेस
*सचखंड एक्सप्रेस

वर्ग:पंजाबमधील रेल्वे स्थानके
रे
वा.वि. मिराशी

**वासुदेव विष्णू मिराशी** ( १३ मार्च, १८९३, कुवळे-सिंधुदुर्ग जिल्हा; मृत्यू: ३ एप्रिल, १९८५) हे एक मराठी लेखक, संस्कृत पंडित व भारतविद्यातज्ज्ञ होते. त्यांनी लिहिलेल्या पुस्तकांची आणि संशोधनात्मक लेखांची संख्या सुमारे ३०५ आहे.

## शिक्षण
मिराशींचे प्राथमिक आणि माध्यमिक शिक्षण कोल्हापुरात आणि पुढचे पुण्यात झाले. पुण्याच्या डेक्कन कॉलेजातून त्यांनी १९१७ साली संस्कृत विषयात एम.ए.ची पदवी मिळवली.

## अध्यापन
एम.ए. झाल्यावर मिराशी मुंबईच्या एलफिन्स्टन कॉलेजात संस्कृतचे प्राध्यापक झाले. १९१९ साली ते नागपूरच्या मॉरिस कॉलेजात संस्कृत अध्यासनाचे प्रमुख आणि १९४२ साली त्याच महाविद्यालयाचे प्राचार्य झाले. १९४७ ते १९५० या काळात मिराशी अमरावतीच्या विदर्भ महाविद्यालयाचे प्राचार्य होते.

Iमिराशी यांनी १९५७ ते १९६६ या कालावधीत नागपूर विद्यापीठात प्राचीन भारताचा इतिहास आणि भारतीय संस्कृती या विषयाचे मानद प्राध्यापक आणि मानवशास्त्र या विषयाच्या पदव्युत्तर विद्याशाखेचे प्रमुख झाले.

## निवडक पुस्तके
* कलचुरी नृपति आणि त्यांचा काल (हिंदीत -  कलचुरी नरेश और उनका काल)
* The History and Inscriptions of the Sātavāhanas and the Western Kshatrapas (४ वर्षांत, ३ भाषांत ९ आवृत्त्या)
* Indological research papers 
* Inscriptions of the Kalachuri-Chedi Era (४६ वर्षांत १४ आवृत्त्या)
* Inscriptions of the Śilāhāras (इ.स. १९७७पर्यंत ६ आवृत्त्या)
* Inscriptions of the Vākāṭakas (१९६३सालापर्यंत, ३ भाषांत ८ आवृत्त्या)
* कालिदास
* Kālidāsa; date, life, and works by (अनेक भाषांत; इ.स. १९६९पर्यंत एकूण ७ आवृत्त्या)
* भवभूति
* Bhavabhūti : (His Date, Life, and Works) : १९६८ ते १९९६ या कालावधीत या पुस्तकाच्या ६ भाषांत १४ आवृत्त्या प्रकाशित झाल्या.
* भारतीय साहित्य शास्त्र
* Mālati-Mādhava of Bhavabhūti : with the commentary of Jagaddhara (संपादित, सहसंपादक - रामकृष्ण गोपाळ भांडारकर)
* Literary and historical studies in Indology (१९७५पर्यंत ५ आवृत्त्या)
* विदर्भ संशोधन मंडळ वार्षिक १९५८
* विदर्भ संशोधनाचा इतिहास
* समुद्रगुप्त जीवन व काल (सहलेखक - शं.रा. दाते, रा.शं वाळिंबे)
* संशोधनमुक्तावलि (सर १ ते ८)
* सातवाहन आणि पश्चिमी क्षत्रप
* Studies in Ancient Indian History
* Studies in Indology (१५ वर्षात, ३ भाषांत २२ आवृत्त्या)
* हर्षचरितसार (संपादित)

## वा.वि. मिराशी यांच्याबद्दल लिहिला गेलेला गौरवग्रंथ
* Felicitation Volume :  A Collection of 42 Indological Essays Presented to V. V. Mirashi (लेखक - गणेश टी. देशपांडे; व्ही.डब्ल्यू. करंबळेकर, अजय मित्र शास्त्री)

## सन्मान आणि पुरस्कार
* नागपूरचे राजे फत्तेसिंह यांच्या हस्ते विशेष सन्मान 
* महामहोपाध्याय ही ब्रिटिश सरकारने दिलेली उपाधी (१९४१)
* वा.वि. मिराशी यांना १९७३ साली दिल्लीच्या साहित्य अकादमीची फेलोशिप बहाल झाली.
* पद्मभूषण (१९७५)

वर्ग:मराठी लेखक
वर्ग:इ.स. १८९३ मधील जन्म
वर्ग:इ.स. १९८५ मधील मृत्यू
वर्ग:पद्मभूषण पुरस्कारविजेते
वर्ग:साहित्य अकादमी फेलोशिप विजेते
क्वीन आलिया आंतरराष्ट्रीय विमानतळ

**क्वीन आलिया आंतरराष्ट्रीय विमानतळ** (अरबी: مطار الملكة علياء الدولي)  हा जॉर्डन देशामधील सर्वात मोठा विमानतळ आहे. हा विमानतळ राजधानी अम्मानच्या ३० किमी दक्षिणेस स्थित तो १९८३ पासून कार्यरत आहे. जॉर्डनचा राजा हुसेन ह्याची तिसरी पत्नी आलिया हिचे नाव ह्या विमानतळाला दिले गेले. रॉयल जॉर्डेनियन ह्या जॉर्डनच्या राष्ट्रीय विमान वाहतूक कंपनीचा मुख्य तळ येथेच स्थित आहे.

## विमानकंपन्या व गंतव्यस्थाने
## बाह्य दुवे
*अधिकृत संकेतस्थळ

## संदर्भ आणि नोंदी 
वि
वर्ग:जॉर्डनमधील विमानतळ
अर्बिल प्रांत

[250 px|इवलेसे|[अर्बिलचा किल्ला]]
**कुर्दिस्तान** (, कुर्दी: پارێزگای ھەولێر)  हा इराक देशाच्या प्रांतांपैकी एक आहे. हा प्रांत इराकच्या उत्तर भागात कुर्दिस्तान भौगोलिक प्रदेशामध्ये इराकी कुर्दिस्तान ह्या स्वायत्त प्रदेशामध्ये स्थित आहे. उत्तरेकडे अर्बिल प्रांताची सीमा तुर्कस्तान तर पूर्वेकडे इराण सोबत जुळली आहे.

येथील बहुसंख्य निवासी कुर्दी वंशाचे आहेत.

वर्ग:इराकचे प्रांत
वर्ग:कुर्दिस्तान
जॉर्डनचा राजा हुसेन

**हुसेन बिन तलाल** (अरबी: حسين بن طلال‎‎‎‎; १४ नोव्हेंबर १९३५ - ७ फेब्रुवारी १९९९) हा मध्य पूर्वेतील जॉर्डन देशाचा राजा होता. राजा तलाल ह्याला केवळ १ वर्ष सत्तेवर राहिल्यानंतर १९५२ मध्ये खराब प्रकृतीमुळे पायउतार व्हावे लागले व त्याचा मुलगा हुसेन वयाच्या १६व्या वर्षी जॉर्डनचा राजा बनला. पुढील ४७ वर्षे तो सत्तेवर होता.

हुसेनने मध्यपूर्वेत शांतता प्रस्थापित करण्याचे प्रयत्न केले व १९९४ साली इस्रायल देशाला मान्यता दिली. ७ फेब्रुवारी १९९९ रोजी कर्करोगाने त्याचा मृत्यू झाला.

## बाह्य दुवे
*संकेतस्थळ 

वर्ग:जॉर्डनचे राजे
अर्बिल

**अर्बिल** (; ) हे इराक देशाच्या कुर्दिस्तान भागामधील एक प्रमुख शहर तसेच अर्बिल प्रांत आणि इराकी कुर्दिस्तानची राजधानी आहे. एर्बिल इराकच्या उत्तर भागात बगदादच्या ३५० किमी उत्तरेस वसले आहे. इ.स. पूर्व ५००० पासून अस्तित्वात असलेले अर्बिल जगातील सर्वात प्राचीन शहरांपैकी एक मानले जाते. येथील ऐतिहासिक इमारती व वास्तूंसाठी अर्बिल एक लोकप्रिय पर्यटनकेंद्र बनले आहे.

अर्बिलच्या मध्यबिंदूवर असलेला अर्बिलचा किल्ला युनेस्कोचे जागतिक वारसा स्थान आहे.

## संदर्भ 
## बाह्य दुवे 
*

वर्ग:इराकमधील शहरे
वर्ग:कुर्दिस्तान
एजियन एरलाइन्स

[250 px|[फ्रांकफुर्ट विमानतळावर उतरणारे एजियन एरलाइन्सचे एरबस ए३२० विमान|इवलेसे]]
**एजियन एरलाइन्स** (ग्रीक: Αεροπορία Αιγαίου Ανώνυμη Αεροπορική Εταιρεία) ही ग्रीस देशामधील एक प्रमुख विमान वाहतूक कंपनी आहे. अथेन्सजवळील अथेन्स आंतरराष्ट्रीय विमानतळावर मुख्यालय व प्रमुख तळ असलेली एजियन एरलाइन्स १९८७ साली स्थापन करण्यात आली. सध्या स्टार अलायन्स समूहाचा सदस्य असणाऱ्या एजियन एरलाइन्सद्वारे ७४ शहरांना प्रवासी विमानसेवा पुरवण्यात येते.

एजियन एरलाइन्सच्या ताफ्यात केवळ एरबस कंपनीने उत्पादित केलेली विमाने असून त्यामध्ये १ ए३१९, ३८ ए३२० तर ८ ए३२१ विमानांचा समावेश आहे.

## बाह्य दुवे 
* 

वर्ग:ग्रीसमधील विमानवाहतूक कंपन्या
वर्ग:स्टार अलायन्स
बांगलादेश त्रिकोणी मालिका, २००८

बांगलादेशमध्ये ८ जून ते १४ जून २००८ दरम्यान **किटप्लाय चषक** त्रिकोणी एकदिवसीय मालिका पार पडली. सदर मालिकेत यजमान बांगलादेशशिवाय, भारत आणि पाकिस्तान हे संघ सहभागी झाले होते. पाकिस्तानने अंतिम सामन्यात भारताचा २५ धावांनी पराभव केला.
=संघ=

=सामने=
### गट फेरी
#### गुणफलक
#### सामने
----
 
----
 

### अंतिम सामना
=संदर्भ आणि नोंदी=

=बाह्यदुवे=
*मालिका मुख्यपान - इएसपीएन क्रिकइन्फो

वर्ग:इ.स. २००८ मधील क्रिकेट
२००८
बांगलादेश
भारतीय क्रिकेट संघाचा बांगलादेश दौरा, २००४-०५

भारतीय क्रिकेट संघ १० ते २७ डिसेंबर २००४ दरम्यान २-कसोटी आणि ३-एकदिवसीय सामन्यांच्या मालिकेसाठी बांगलादेश दौऱ्यावर गेला होता. 

भारताने कसोटी मालिका २-० अशी तर एकदिवसीय मालिका २-१ अशी जिंकली.

=कसोटी मालिका=
### १ली कसोटी
### २री कसोटी 
=एकदिवसीय मालिका=
### १ला सामना 
### २रा सामना 
### ३रा सामना 
## बाह्यदुवे
* मालिका मुख्यपान – इएसपीएन क्रिकइन्फो

वर्ग:आंतरराष्ट्रीय क्रिकेट, २००४
२००४
बांगलादेश
वर्ग:आंतरराष्ट्रीय क्रिकेट संघाचे बांगलादेश दौरे
अर्जुन राम मेघवाल

**अर्जुन राम मेघवाल** (जन्म: ७ जानेवारी १९५४, बिकानेर, राजस्थान) भारतीय जनता पक्षाचे एक नेते आहेत. ते भारताच्या केन्द्रीय मंत्रीमंडळात राज्यमंत्री आहेत.

## संदर्भ आणि नोंदी 
वर्ग:भारतीय जनता पक्षातील राजकारणी
वर्ग:बिकानेरचे खासदार
वर्ग:१७ वी लोकसभा सदस्य
वर्ग:१६ वी लोकसभा सदस्य
वर्ग:१५ वी लोकसभा सदस्य
वर्ग:१८ वी लोकसभा सदस्य
वर्ग:इ.स. १९५४ मधील जन्म
वर्ग:पुरुष चरित्रलेख
मराठी नाटकातील दुहेरी भूमिका

एकाच मराठी नाटकात दुहेरी किंवा एकाहून अधिक भूमिका करणारे बरेच नट आहेत. अशा काही नाटकांची आणि त्यातील अनेकविध भूमिका करणाऱ्या अभिनेत्याचे नाव खालील यादीत दिले आहे.

## नाटकाचे नाव (अभिनेता-भूमिकांची संख्या)
* गंमत जंमत (अरुण नलावडे - विविध)
* गंमत जंमत (रसिका ओक - विविध)
* गंमत जंमत (सोनाली चेऊलकर - विविध)
* चूक भूल द्यावी घ्यावी (निर्मिती सावंत - ३, राजाभाऊंच्या सासूबाई/प्रेयसी-राजाभाऊंची मैत्रीण/दाक्षिणात्य शेजारीण)
* जेव्हा यमाला डुलकी लागते (सुधा करमरकर - २ स्वतंत्र भूमिका)
* तो मी नव्हेच (प्रभाकर पणशीकर - ५, लखोबा लोखंडे, दिवाकर दातार, दाजीशास्त्री दातार (दिवाकर दातार यांचा मोठा भाऊ), कॅप्टन अशोक परांजपे (परांजपेंकडे दत्तक गेलेला दिवाकर दातार यांचा धाकटा भाऊ), राधेश्याम महाराज).  प्रभाकर पणशीकर यांनी या नाटकाचे 'अवनु ननल्ला' (Avanu Nanalla) या नावाने कन्नडमध्ये भाषांतर करून घेतले होते. कन्नड नाटकातही तेच भूमिका करत होते.
* थरार (सतीश पुळेकर - २)
* प्यार किया तो डरना क्या (पुरूष कलाकार - ३, बिरबल/ जॉर्ज बुश/मूर्तिकार)
* बहुरूपी (प्रशांत दामले - २, बहुरूपी सदा इंगवले/प्रशांत दामले)
* बे दुणे पाच (प्रशांत दामले - ५) 
* मुक्काम पोस्ट बोंबीलवाडी (पुरुष कलाकार - २, हिटलर/हिटलरचा तोतया)
* रणांगण (स्त्री कलाकार - २ किंवा ३)
* रथचक्र (रोहिणी हट्टंगडी - २स्वतंत्र भूमिका)
* श्रीमंत दामोदर पंत - (भरत जाधव - २, स्वतः आणि दामोदरपंत आजोबा)
* सही रे सही (भरत जाधव - ४, गलगले, कुरियर घेण्यासाठी आलेला माणूस, श्रीमंत म्हातारा, वेडसर मुलगा)
* हलकं फुलकं (रसिका ओक - विविध)
* हलकं फुलकं (विजय कदम - विविध)
* हसवाफसवी (दिलीप प्रभावळकर - ६;  चिमणराव जोग/प्रिन्स वांटुंग पिन पिन/नाना पुंजे/दीप्ती प्रभावळकर-पटेल-लुमुम्बा/बॉबी मॉड/कृष्णराव हेरंबकर

वर्ग:मराठी नाटके
आसनसोल जंक्शन रेल्वे स्थानक

**आसनसोल जंक्शन** हे पश्चिम बंगाल राज्याच्या आसनसोल शहरामधील प्रमुख रेल्वे स्थानक व पूर्व रेल्वेच्या आसनसोल विभागाचे मुख्यालय आहे. दिल्ली-हावडा मुख्य रेल्वेमार्ग व दिल्ली-गया-हावडा रेल्वेमार्ग हे भारतीय रेल्वेचे दोन प्रमुख मार्ग येथे जुळतात.

## बाह्य दुवे
*माहिती

वर्ग:पश्चिम बंगालमधील रेल्वे स्थानके
वर्ग:आसनसोल
भारतीय क्रिकेट संघाचा बांगलादेश दौरा, २०००-०१

भारतीय क्रिकेट संघ बांगलादेश क्रिकेट संघाच्या पहिल्या वहिल्या कसोटीमध्ये भाग घेण्यासाठी नोव्हेंबर २००० मध्ये बांगलादेशला रवाना झाला.

सदर सामना भारतीय संघाने ९ गडी राखून जिंकला. दौऱ्यावर फक्त एकच कसोटी सामना खेळवण्यात आला होता.

= संदर्भ आणि नोंदी =

= बाह्यदुवे =
* मालिका मुख्यपान – इएसपीएन क्रिकइन्फो

वर्ग:आंतरराष्ट्रीय क्रिकेट, २०००
२०००
बांगलादेश
वर्ग:आंतरराष्ट्रीय क्रिकेट संघाचे बांगलादेश दौरे
हिंदुस्तान मोटर्स

**हिंदुस्तान मोटर्स** ही एक भारतीय वाहन उद्योग कंपनी आहे. ती कोलकत्ता, पश्चिम बंगाल, भारतामध्ये आहे. मारुती उद्योग सुरू होण्यापूर्वी ही भारतातील सर्वात मोठी वाहन निर्माता कंपनी होती. हिंदुस्तान मोटर्स ॲम्बेसेडर या मोटारवाहनाचे उत्पादक आहेत.
चौकट|उजवे|हिंदूस्थान मोटर्सचे सुचकचिन्ह

वर्ग:वाहन उत्पादक कंपन्या
आकाश ठोसर

**आकाश ठोसर** (२४ फेब्रुवारी १९९३) हा मराठी चित्रपट अभिनेता आहे. नागराज मंजुळेंनी दिग्दर्शित केलेल्या व मराठी सिनेसृष्टीसाठी ऐतिहासिक ठरलेल्या 'सैराट' या सिनेमामध्ये आकाशने *परश्या* (प्रशांत काळे)ची भूमिका साकारली होती.

कुस्तीची आवड असण्याऱ्याया आकाशचा जन्म पुणे येथे झाला. त्याचे पदवीपर्यंतचे शिक्षण सावित्रीबाई फुले पुणे विद्यापीठमधून झाले असून तो येथूनच ‘पदविका’चे शिक्षण पूर्ण करत आहे. आकाश जेंव्हा खेळामध्ये गर्क होता तेंव्हा सैराट चित्रपटाचे दिग्दर्शक नागराज मंजुळे यांच्या भावाने त्याचे छायाचित्र काढून नागराज मंजुळेना पाठवले. नागराज मंजुळे यांना आकाशचा चेहरा आवडला आणि त्याला आपल्या चित्रपटात घेतले. आणि तेथूनच त्याच्या अभिनयाच्या कारकिर्दीची सुरुवात झाली.

आकाश नुकताच 'नेटफ्लिक्स'च्या लस्ट स्टोरीज ह्या चित्रपटामध्ये राधिका आपटेसोबत तेजस नावाच्या विद्यार्थ्याच्या भूमिकेत पाहायला मिळाला.

## चित्रपट 
## संदर्भ 
वर्ग:मराठी अभिनेते
वर्ग:इ.स. १९९३ मधील जन्म
वर्ग:पुरुष चरित्रलेख
हे.वि. इनामदार

डॉ. हेमंत विष्णू इनामदार हे पुण्याच्या एस.एन.डी.टी. महाविद्यालयाचे प्राचार्य आणि संत साहित्यावर लिहिणारे मराठी लेखक होते.

## हे.वि. इनामदारांनी लिहिलेली पुस्तके 
* अनुभव तुकोबांचा
* आस्वाद ज्ञानेश्वरीचा
* एकनाथकालीन मराठी वाङ्मय
* संत एकनाथ दर्शन (लेखसंग्रह)
* गंगाधर बाळकृष्ण सरदार (चरित्र)
* संत नामदेव : काव्यसंभार आणि संत परिवार (लेखिका ललिता शशिकांत मिरजकर/निवृत्तीनाथ रेळेकर, संपादक ह.वि. इनामदार)
* श्री नामदेव दर्शन (सहलेखक निवृत्तीनाथ रेळेकर, एन.डी. मिरजकर)
* नामा म्हणे
* भक्तशिरोमणी संत नामदेव
* भक्तिगंगेच्या वाटेवर (संपादित, सहसंपादक विलास खोले)
* वेध ज्ञानेशांचा
* संत संकीर्तन

वर्ग:मराठी लेखक
डंकन ॲलन

ओमा,मौरीस
वर्ग:केन्याचे एकदिवसीय क्रिकेट खेळाडू
वर्ग:रिकामी पाने
वर्ग:पुरुष चरित्रलेख
२००२ नॅटवेस्ट मालिका

२७ जून ते १३ जुलै दरम्यान इंग्लंडम्ये **नाटवेस्ट मालिका** ही त्रिकोणी मालिका आयोजित केली गेली होती. ह्या स्पर्धेत यजमान इंग्लंडशिवाय, भारत आणि श्रीलंकेचे संघ सहभागी झाले होते.

इंग्लंड आणि भारतीय संघ अंतिम सामन्यासाठी पात्र ठरले. अंतिम सामन्यात भारताने यजमान इंग्लंडचा २ गडी आणि ३ चेंडू राखून पराभव केला आणि मालिकेचे विजेतेपद मिळवले.

## गुणफलक
साखळी सामन्यांच्या शेवटी गुणफलक 

## साखळी सामने
### १ला सामना
### २रा सामना
### ३रा सामना 
### ४था सामना
### ५वा सामना
### ६वा सामना
### ७वा सामना
### ८वा सामना
### ९वा सामना 
## अंतिम सामना
## संदर्भ आणि नोंदी
## बाह्यदुवे
* मालिका मुख्यपान – इएसपीएन क्रिकइन्फो

२००२
इंग्लंड
वर्ग:इ.स. २००२ मधील खेळ
मॅकेन्झी नदी

**मॅकेन्झी नदी** कॅनडातील सर्वाधिक आणि उत्तर अमेरिकेतील दुसऱ्या क्रमांकाची लांब नदी आहे. कॅनडातील नॉर्थवेस्ट टेरिटोरीज या प्रांतातून वाहणारी या नदीचे पाणलोट क्षेत्र अंदाजे इंडोनेशियाच्या आकाराचे असून हीची लांबी १,७३८ किमी (१,०८० मैल) आहे. ही नदी कॅनडाच्या पश्चिम भागातून अतिशय खडतर प्रदेशातून उत्तरेकडे वाहत आर्क्टिक समुद्रास मिळते.

वर्ग:कॅनडामधील नद्या
कन्हाला

**कन्हाला** हे महाराष्ट्राच्या नंदुरबार जिल्ह्यातील नवापूर तालुक्यात असलेले गाव आहे. हे गाव १००% आदिवासी वस्तीचे गाव आहे. या गावात भिल्ल जमातीचे आदिवासी लोक राहतात.

वर्ग:नंदुरबार जिल्ह्यातील गावे
अरविंद ताटके

अरविंद ताटके हे एक मराठी लेखक-चरित्रकार आहेत.

## अरविंद ताटके यांनी लिहिलेली चरित्रे
* साहित्यसम्राट न.चिं. केळकर (चरित्र)
* महात्मा गांधी (९ भागांचा संच)  
* युगप्रवर्तक (सर डोनाल्ड ब्रॅडमन याचे चरित्र)
* रवींद्रनाथ टागोर (चरित्र)
* साने गुरुजी (चरित्र)

वर्ग:मराठी लेखक
मा.का. देशपांडे

प्रा. **माधव काशीनाथ देशपांडे** (इ.स. १९१० - इ.स. १९७४) हे मराठी कथालेखक आणि कादंबरीकार होते.

देशपांडे १९३३-३९ या काळात पुण्याच्या फर्ग्युसन कॉलेजात, आणि १९३९-४१ या काळात अहमदाबादच्या कॉलेज ऑफ कॉमर्समध्ये इंग्लिशचे प्राध्यापक होते. कॉलेजांतील नोकरी सोडल्यानंतर ते पुण्यात इंग्लिशचे वर्ग चालवीत.

## चरित्र ग्रंध
* अत्रे-चरित्र आणि वाङ्‌मय (आचार्य अत्रे यांचे चरित्र आणि त्यांच्या वाङ्‌मयाची समीक्षा, १९४०)
* कादंबरीकार फडके
* केळकर-चरित्र आणि वाङ्‌मय (न.चिं. केळकर यांचे चरित्र आणि त्यांच्या वाङ्‌मयाची समीक्षा, १९४९)
* खांडेकर-चरित्र आणि वाङ्‌मय (वि.स. खांडेकर यांचे चरित्र आणि त्यांच्या वाङ्‌मयाची समीक्षा)
* पंडित जवाहरलाल नेहरू
* पंडित जवाहरलाल नेहरू विचार आणि व्यक्तिमत्त्व
* प्रा. फडके यांचे वाङ्‌मय दर्शन
* प्रो. फडके-चरित्र आणि वाङ्‌मय - (ना.सी. फडके यांचे चरित्र) आणि त्यांच्या वाङ्‌मयाची समीक्षा, १९४६)
* माडखोलकर-वाङ्‌मय आणि समीक्षा (ग.त्र्यं. माडखोलकर यांचे चरित्र आणि त्यांच्या वाङ्‌मयाची समीक्षा)
* वा.म. जोशी-चरित्र आणि वाङ्‌मय (वामन मल्हार जोशी यांचे चरित्र आणि त्यांच्या वाङ्‌मयाची समीक्षा)   

;यांशिवाय मा.का. देशपांडे यांच्या नावावर इंग्रजी भाषा शिकणाऱ्यासाठी त्यांनी लिहिलेली अशी काही खास पुस्तके आहेत. ती अशी - 
* आंग्ल संभाषण कला
* आंग्ल संभाषण कलेचा ओनामा
* इंग्रजी उच्चार कोश
* इंग्रजी संभाषणाचा ओनामा
* इंग्लिश उच्चार
* English for Ladies
* इंग्लिश सुवचनांचा कोश (A Dictionary of English Quotations and Proverbs)
* डिक्शनरी
* तुमचा शब्दसंग्रह वाढवा
* तुमचे इंग्रजी सांभाळा
* A New Comprehensive English मराठी English Dictionary
* A Pre-Degree English Grammar And Composition for Poona and Shivaji Universities, In English and Marathi
* भाषांतर कला 
* मराठी-इंग्रजी शब्दकोश (१९६७)
* महिलांसाठी इंग्रजी
* वाक्यप्रचाराचा कोश इंग्लिश-मराठी-इंग्लिश
* संपूर्ण मराठी शेक्सपिअर (मॅक्‌बेथ, ..., ..., ...)
* सहा महिन्यांत इंग्लिश
* हसत खेळत इंग्रजी 
* हसत खेळत इंग्रजी ग्रामर

## इतर पुस्तके 
* अंधार (कादंबरी, १९५३)
* जीवन वृत्तान्त
* धूम्रतरंग (निबंधसंग्रह, १९३९)
* नवी फुले
* पहिला पगार
* प्रिय कविते (कवितासंग्रह, १९७२)
* संत आणि सायन्स (१९७०)
* साहित्य साधना (समीक्षा)

वर्ग:मराठी लेखक
वर्ग:इ.स. १९१० मधील जन्म
वर्ग:इ.स. १९७४ मधील मृत्यू
प्रभाकर करंदीकर

**प्रभाकर** *बापू* **करंदीकर** हे एक मराठी लेखक आहेत. 

## अन्य कारकीर्द
ते १९७३ ते २००७ पर्यंत भारतीय प्रशासकीय सेवेत होते. ते सोलापूरचे जिल्हाधिकारी आणि पुण्याचे विभागीय कमिशनर होते. त्या काळात त्यांनी अनेक सरकारी आणि बिनसरकारी स्वयंसेवी संस्थांबरोबर काम केले. निवृत्तीनंतर त्यांनी २००७ ते २०१० या काळात महिंद्रा अँड महिंद्रा या कंपनीत ‘कंपनी सल्लागार’ म्हणून काम केले. पुढे त्यांनी फिनोलेक्स ग्रुप ऑफ कंपनीचे आर्थिक सल्लागार म्हणून आणि अन्य ७ सरकारी आणि खासगी कंपन्यांचे कार्यकारी संचालक म्हणून काम पाहणे सुरू केले.

प्रभाकर (बापू) करंदीकर हे पुणे विद्यापीठाचे एम.ए. असून त्यांनी लंडन स्कूल ऑफ एकॉनिमिक्समधून एम.एस. केले आहे. ते महाराष्ट्र औद्योगिक विकास महामंडळाचे (MIDC)चे मुखत व्यवस्थापकीय संचालक,  महाराष्ट्र राज्य औद्योगिक व गुंतवणूक महामंडळ (State Industrial & Investment Corporation Of Maharashtra Limited-SICOMचे) व महाराष्ट्र राज्य परिवहन मंडळाचे (STचे) मुख्य कार्यकारी अधिकारी होते. निवृत्तीनंतर करंदीकर हे आधी २९जून २०१० पासून श्रीराम ॲसेट मॅनेजमेंट कंपनीचे बोर्डाध्यक्ष आणि ३ मे २०१२ पासून स्वतंत्र गैरकार्यकारी संचालक झाले.

* रिमांड होम, रेड क्रॉस सोसायटी, दमाणी रक्तपेढी, कुष्ठरोग निवारण संस्था, प्राणी क्रूरता निवारण संस्था (Prevention of Cruelty to Animals Society), International Year of Children Trust., राजा केळकर संग्रहालय, महात्मा फुले संग्रहालय (पूर्वीचे रे म्य़ुझियम),  राज्य कर्मचारी क्रीडा आणि संस्कृती न्यास, आदी संस्थांचे एक्स-ऑफिशिओ (पदसिद्ध) अध्यक्ष.
* सोलापूरच्या वाडिया हॉस्पिटलचेचे कार्यकारी संचालक मंडळाचे प्रमुख आहेत.  वगैरे वगैरे.

## पुस्तके
* आदिबंध (कादंबरी) :  'आदिबंध' कादंबरीमध्ये आयटी क्षेत्रातल्या कंपन्यांची कार्यपद्धती, त्यातली पात्रे, त्यांची भाषा पाहायला मिळते. 
* उजवण (कादंबरी)
* फिरुनी नवी जन्मले मी (अरुणिमा सिन्हाची विलक्षण जीवनकहाणी) 

वर्ग:मराठी लेखक
वर्ग:मराठी प्रशासकीय अधिकारी
बल्हारशाह जंक्शन रेल्वे स्थानक

**बल्हारशाह जंक्शन** हे भारत देशाच्या बल्लारपूर शहरामधील रेल्वे स्थानक आहे. बल्हारशाह स्थानक दिल्ली-चेन्नई ह्या प्रमुख मार्गावर असून येथून एक फाटा गोंदियाकडे जातो.

## बल्हारशाह येथून जाणाऱ्या महत्त्वाच्या गाड्या
*चेन्नई राजधानी एक्सप्रेस
* सिकंदराबाद राजधानी एक्सप्रेस
*नवजीवन एक्सप्रेस
* बंगळूर राजधानी एक्सप्रेस
*केरळ एक्सप्रेस
*ग्रँड ट्रंक एक्सप्रेस
*दक्षिण एक्सप्रेस
*तमिळनाडू एक्सप्रेस
*केरळ एक्सप्रेस
*कर्नाटक संपर्क क्रांती एक्सप्रेस

## बल्हारशाह येथून सुरू होणाऱ्या महत्त्वाच्या गाड्या
* नंदीग्राम एक्सप्रेस

## बाह्य दुवे
*बल्हारशाहमधून सुटणाऱ्या सर्व गाड्यांचे वेळापत्रक

वर्ग:चंद्रपूर जिल्ह्यामधील रेल्वे स्थानके
वर्ग:महाराष्ट्रामधील रेल्वे जंक्शन स्थानके
कर्स्टन जिलिब्रँड

**कर्स्टन जिलिब्रॅंड** (,  ९ डिसेंबर १९६६) ही एक अमेरिकन राजकारणी व विद्यमान सेनेटर आहे. २००७ ते २००९ दरम्यान काँग्रेसवुमन राहिलेली गिलिब्रॅंड २००९ पासून न्यू यॉर्क राज्यामधून सेनेटर आहे. २००८ साली बराक ओबामाने विद्यमान सेनेटर हिलरी क्लिंटनला परराष्ट्र सचिव नेमल्यानंतर क्लिंटनने सेनेटरपदाचा राजीनामा दिला. तिच्या जागी जिलिब्रॅंडची निवड करण्यात आली. २०१२ साली तिने सेनेटरपदाच्या निवडणुकीत विजय मिळवून पद राखले. ती कोरी बुकरची एक मित्र आहे.

## बाह्य दुवे 
* अधिकृत संकेतस्थळ

वर्ग:अमेरिकन राजकारणी
वर्ग:न्यू यॉर्कमधील अमेरिकेचे सेनेटर
वर्ग:डेमोक्रॅटिक पक्ष (अमेरिका) मधील राजकारणी
वर्ग:स्त्री चरित्रलेख
२०१६ विंबल्डन स्पर्धा

'*** ही विंबल्डन टेनिस स्पर्धेची १३० वी आवृत्ती होती. ही स्पर्धा २७ जून ते १० जुलै, इ.स. २०१६ दरम्यान लंडनच्या विंबल्डन ह्या उपनगरात भरवण्यात आली.

## विजेते 
### पुरूष एकेरी 
*    **अँडी मरे** ने  मिलोस राओनिचला, 6–4, 7–6(7–3), 7–6(7–2) असे हरवले.
### महिला एकेरी 
*  **सेरेना विल्यम्स** ने  अँजेलिक कर्बर, 7–5, 6–3 असे हरवले.
### पुरूष दुहेरी 
*  **पियेर-युगे एर्बर्त** /  **निकोलास महुत** ह्यांनी  युलियें बेनेतो /  एद्वार रोजे-व्हासलें, 6–4, 7–6(7–1), 6–3 ह्यांना 7–5, 6–4, 6–4 असे हरवले.
### महिला दुहेरी 
*  **सेरेना विल्यम्स** /  **व्हीनस विल्यम्स** ह्यांनी  तिमेआ बाबोस  /  यारोस्लावा श्वेदोव्हा ह्यांना 6–3, 6–4 असे हरवले.
### मिश्र दुहेरी 
*  **हेन्री कोंटिनेन** /  **हेदर वॉटसन*' ह्यांनी  रॉबर्त फारा /  ॲना-लेना ग्रोनेफेल्ड ह्यांना  7–6(7–5), 6–4 असे हरवले.

## बाह्य दुवे 
*अधिकृत संकेतस्थळ
टेड स्टीवन्स अँकरेज आंतरराष्ट्रीय विमानतळ

इवलेसे
**टेड स्टीवन्स ॲंकरेज आंतरराष्ट्रीय विमानतळ**  हा अमेरिकेच्या अलास्का राज्यातील ॲंकरेज शहराचा प्रमुख विमानतळ आहे. उत्तर अमेरिकेतील सगळ्यात उत्तरेस असलेला हा मोठा विमानतळ आंतरराष्ट्रीय मालवाहतूकीचे मोठे केंद्र आहे. येथून युरोप आणि आशियाच्या उत्तर भागातील सगळी शहरे सहज पल्ल्यात आहेत. २०१२मध्ये २२,४९,७१७ प्रवाशांनी येथून ये-जा केली. या विमानतळाला अलास्काच्या सेनेटर टेड स्टीवन्सचे नाव देण्यात आलेले आहे.

वर्ग:अमेरिकेतील आंतरराष्ट्रीय विमानतळ
वर्ग:अँकरेज (अलास्का)
काँडोलीझ्झा राईस

**कॉंडोलीझ्झा राईस** (Condoleezza_Rice;  १४ नोव्हेंबर १९५४) ही अमेरिका देशामधील एक राजकारणी, राजदूत, व २००५-०९ दरम्यान राष्ट्राध्यक्ष जॉर्ज डब्ल्यू. बुशच्या मंत्रीमंडळामध्ये देशाची ६६वी परराष्ट्रसचिव आहे. परराष्ट्रसचिवपद भुषवणारी राईस ही देशातील पहिली कृष्णवर्णीय महिला होती. २००१ ते २००५ दरम्यान ती बुश मंत्रीमंडळामध्ये राष्ट्रीय सुरक्षा सल्लागार ह्या पदावर होती. राजकारणामध्ये शिरण्याअगोदर राईस स्टॅनफर्ड विद्यापीठात राजकीय विज्ञानाची प्राध्यापक होती. २००९ मध्ये सचिवपद सोडल्यानंतर ती पुन्हा स्टॅनफर्ड विद्यापीठात परतली.

## बाह्य दुवे
*परराष्ट्र सचिवालयावरील माहिती

वर्ग:अमेरिकन राजकारणी
वर्ग:अमेरिकेचे परराष्ट्रसचिव
वर्ग:रिपब्लिकन पक्ष (अमेरिका) मधील राजकारणी
वर्ग:स्त्री चरित्रलेख
मिलिंद चंपानेरकर

**मिलिंद चंपानेरकर** हे एक मुक्त पत्रकार असून मराठी लेखक आहेत.

चंपानेरकर यांनी १९९१ ते २००० या काळात इंडियन एक्सप्रेससाठी पत्रकारिता केली. त्यानंतर मात्र त्यांनी मुक्त पत्रकारिता पत्करली. त्यातून त्यांनी लिहिलेले रिपोर्ताज पद्धतीचे लेख व अनुभव, *शाश्वत विकासासाठी* या नियतकालिकामधून, तसेच दैनिक महाराष्ट्र टाइम्समधून प्रकाशित झाले आहेत. नक्षलग्रस्त भागांमधलं जनजीवन, आशियातील अल्पसंख्याकांच्या समस्या आणि राजकीय चळवळींचा मागोवा हे त्यांच्या विशेष अभ्यासाचे विषय आहेत. बस्तर व काश्मीर सारख्या अस्वस्थ प्रदेशांमध्ये फिरून तेथील सर्वसामान्य माणसांचे जीवनावर त्यांनी लेखन केलेले आहे. पॅलेस्टाईन प्रश्नासंबंधीच्या आशियाई देशांच्या शांतियात्रेत (२०१२) त्यांचा सहभाग होता.

*पाकिस्तान-भारत पीपल्स फोरम फॉर पीस अँड डेमॉक्रसी* या संस्थेच्या पुणे शाखेचे ते अध्यक्ष आहेत. 

## पुस्तके
* असा घडला भारत ( १९४७ - २०१२) (संपादित, सहसंपादक - सुहास कुलकर्णी
* ए.आर. रहमान (अनुवादित, मूळ इंग्रजी लेखिका - कामिनी मथाई)
* गुड मुस्लिम बॅड मुस्लिम (अनुवादित, मूळ इंग्रजी लेखक - महमू्द ममदानी, सह‍अनुवादक पुष्पा भावे)
* टिंबक टूची ऐशीतैशी (बालसाहित्य)
* त्या दहा वर्षांतील गुरू दत्त (अनुवादित,  मूळ इंग्रजी लेखक - सत्या सरन) 
* यांनी घडवलं सहस्रक (संपादित, सहसंपादक - सुहास कुलकर्णी
* लोकशाहीवादी अम्मीस... दीर्घ पत्र  (अनुवादित, मूळ इंग्रजी, ‘अम्मी : लेटर टु ए डेमॉक्रेटिक मदर’  लेखक - सईद मिर्झा)
* वहिदा रेहमान : हितगुजातून उलगडलेली (अनुवादित, मूळ इंग्रजी लेखिका - नसरीन मुन्‍नी कबीर) 
* सुन मेरे बंधु रे : एस.डी. बर्मन यांचे जीवन-संगीत. (अनुवादित,  मूळ इंग्रजी लेखक - सत्या सरन) 

## पुरस्कार
* मिलिंद चंपानेरकर यांच्या ‘लोकशाहीवादी अम्मीस... दीर्घपत्र’ला अनुवादित पुस्तकासाठीचा महाराष्ट्र राज्य सरकारचा पुरस्कार मिळाला आहे. 
* लोकशाहीवादी अम्मीस दीर्घपत्र’ या मिलिंद चंपानेरकर यांनी अनुवादित केलेल्या पुस्तकास २०१६चा साहित्य अकादमीचा पुरस्कार मिळाला आहे.

वर्ग:मराठी लेखक
वर्ग:मराठी पत्रकार
एफ.सी. दिनामो बुकुरेस्त

**एफ.सी. दिनामो बुकुरेस्त** () हा रोमेनियाच्या बुखारेस्ट शहरामधील एक फुटबॉल क्लब आहे. १९४८ सालापासून अस्तित्वात असलेला दिनामो रोमेनियामधील सर्वात यशस्वी क्लबांपैकी एक मानला जातो. दिनामोने आजवर लीगा १ ही रोमेनियामधील सर्वोच्च श्रेणीची लीग स्पर्धा १८ वेळा जिंकली असून त्यांनी १९८६ च्या हंगामामध्ये युएफा चॅंपियन्स लीग स्पर्धेची उपांत्यफेरी गाठली होती.

बुखारेस्टमधील दुसरा लोकप्रिय क्लब एफ.सी. स्तेआवा बुकुरेस्त सोबत दिनामोची अनेक दशकांची प्रतिस्पर्धा आहे.

## बाह्य दुवे 
* अधिकृत संकेतस्थळ 

वर्ग:रोमेनियामधील फुटबॉल क्लब
वर्ग:बुखारेस्ट
एफ.सी. स्तेआवा बुकुरेस्त

**एफ.सी. स्तेआवा बुकुरेस्त** () हा रोमेनियाच्या बुखारेस्ट शहरामधील एक फुटबॉल क्लब आहे. १९४७ सालापासून अस्तित्वात असलेला स्तेआवा रोमेनियामधील सर्वात यशस्वी क्लब मानला जातो. स्तीआवाने आजवर लीगा १ ही रोमेनियामधील सर्वोच्च श्रेणीची लीग स्पर्धा २६ वेळा जिंकली असून त्यांनी १९८६ च्या हंगामामध्ये युएफा चॅंपियन्स लीग स्पर्धेचे अजिंक्यपद मिळवले होते.

बुखारेस्टमधील दुसरा लोकप्रिय क्लब एफ.सी. दिनामो बुकुरेस्त सोबत स्तेआवाची अनेक दशकांची प्रतिस्पर्धा आहे.

## बाह्य दुवे
*अधिकृत संकेतस्थळ

वर्ग:रोमेनियामधील फुटबॉल क्लब
वर्ग:बुखारेस्ट
रास्पबेरी

इवलेसे|उजवे|300px|रुबस इडीअस (Rubus Idaeus) जातिची रास्पबेरी
**रास्पबेरी** एक बेरी वर्गीय फळ आहे. हे लाल रंगाचे फळ असते. त्याच्या झाडाला देखील रास्पबेरी म्हणले जाते. रास्पबेरी रोज (Rose) कुळातील रुबस (Rubus) प्रजातिची वनस्पती असून तिच्या अनेक जाति आहेत. ही झुडूप वर्गीय वनस्पती आहे. रास्पबेरी बारमाही झुडूप असून त्यामध्ये लाकडी खोड असते. रास्पबेरी मुख्यत: युरोपीय देशांमध्ये आढळते. युरोप वगळता अमेरिका, ऑस्ट्रेलिया, आशियामध्ये नेपाळ, चीन, फिलिपिन्स आणि भारतातील हिमालयालगतच्या जंगलांमध्ये रास्पबेरी आढळते. 
 जंगली रास्पबेरी फळे.]]

## वर्णन आणि गुणधर्म 
रास्पबेरी लाल रंगाच्या, रसाळ आणि चवीला गोड असतात. भारतामध्ये मुख्यत: गोल्डन एव्हरग्रीन रास्पबेरी आढळतात. या पिवळसर रंगाच्या असतात. काही प्रमाणात लाल व काळ्या रास्पबेरीही आढळतात. उत्तर भारतातील राज्यांमध्ये ग्रामीण भागातील लोक याला आखें, हीरे किंवा हिन्यूरे या नावाने ओळखतात. रास्पबेरीमध्ये मोठ्या प्रमाणात क जीवनसत्त्व तसेच फॉस्फरस, पोटॅशियम, कॅल्शियम आणि लोह इत्यादी खनिजे असतात.

## वापर 
युरोपीय देशांमध्ये रास्पबेरीची लागवड केली जाते. रास्पबेरी चवीने खाल्ल्या जातात. त्यांच्यापासून वाईन, जॅम सारखे पदार्थ बनवले जातात. युरोपीय देशांमध्ये यांचा खाद्यपदार्थांमध्येही वापर केला जातो.

## संदर्भ 
वर्ग:वनस्पती
वर्ग:फळे
अरेना नात्सियोनाला

**अरेना नात्सियोनाला** () हे रोमेनिया देशाच्या बुखारेस्ट शहरामधील एक फुटबॉल स्टेडियम आहे. ५५,६३४ आसनक्षमता असलेले हे स्टेडियम रोमेनियाचे राष्ट्रीय मैदान असून रोमेनिया फुटबॉल संघ आपले यजमान सामने येथून खेळतो. हे स्टेडियम युएफाच्या क्रमवारीमध्ये प्रतिष्ठित दर्जाचे आहे.

आजवर येथे २०१२ सालचा युएफा युरोपा लीगचा अंतिम सामना तसेच इतर अनेक महत्त्वाचे सामने खेळवले गेले आहेत. युएफा यूरो २०२० साठी निवडण्यात आलेल्या १३ यजमान शहरांपैकी बुखारेस्ट एक असून अरेना नात्सियोनालामध्ये ह्या स्पर्धेचे एकूण ४ सामने खेळवण्यात येतील.

## बाह्य दुवे
* अरेना नात्सियोनाला 

वर्ग:बुखारेस्ट
वर्ग:रोमेनियामधील फुटबॉल मैदाने
ग्रेट ईस्टर्न हॉटेल (कोलकाता)

**द ग्रेट ईस्टर्न हॉटेल** तथा **ललित ग्रेट ईस्टर्न हॉटेल** हे भारताच्या कोलकाता (पूर्वीचे कलकत्ता) शहरातील जुने होटेल आहे.

*द ज्वेल ऑफ द ईस्ट* असे ओळखले जाणारे हे होटेल ईस्ट इंडिया कंपनीच्या राज्यकालात महत्त्वाचे होते असा याचा परिचय होता. या शहराला भेट देणाऱ्या मान्यवर व्यक्ति अनेक वेळा या ग्रेट ईस्टर्न हॉटेलला भेट असत. भारताला १९४७ मध्ये स्वातंत्र्य मिळाल्यानंतर या हॉटेलचे महत्त्व कमी झाले आणि नंतर पश्चिम बंगालमधील नक्षलवादी आंदोलनादरम्यान याची अधोगती झाली. त्यानंतर याचे व्यवस्थापन राज्य सरकारने आपल्याकडे घेतले. २००५ मध्ये हे हॉटेल एका खाजगी कंपनीला विकले त्यानंतर २०१३ मध्ये ते नवीन रूपात पुन्हा सुरू झाले. 

## इतिहास
ब्रिटिशांनी आधुनिक पद्धतीची हॉटेल भारतात आणली. सर्वात जुने हॉटेल म्हणजे स्पानीस हॉटेल की जे जनतेसाठी सन १८३० मध्ये एशिया खंडात सुरू झाले. हे साधारण १६५ वर्षे कायम चालू आहे. द ग्रेट ईस्टर्न हॉटेलचे उद्घाटन सन १८४० किंवा १८४१ मध्ये डेविड विल्सन यांनी ऑकलंडचे हॉटेल या स्वरूपात चालू केले. नंतर डेविड विल्सन यांचे नाव जॉर्ज इडण झाले. ते पहिले ऑकलंडचे सरदार होते त्यानंतर ते भारताचे गव्हर्नर जनरल झाले. या हॉटेलची सुरुवात करण्यापूर्वी त्यांचे याच जागेवर पाव विकण्याचे दुकान होते. हे हॉटेल १०० खोल्या आणि तळमजल्यावर एक डिपार्टमेंटल स्टोअर उघडून चालू केले. त्यानी १८६० मध्ये या हॉटेलचा विस्तार केला आणि त्याचे नाव ग्रेट ईस्टर्न हॉटेल वाइन आणि जनरल परवेईंग कंपनी ठेवले. सन १८५९ मध्ये संचालक मंडळात एका भारतीय संचालकाचा समावेश केला. सन १९१५ मध्ये हे हॉटेल ग्रेट ईस्टर्न हॉटेल म्हणून ओळखले जाऊ लागले. सन १८८३ मध्ये या हॉटेल मध्ये विध्युतीकरण झाले आणि भारत देशातील विध्युतीकरण झालेले ते पहिले हॉटेल ठरले. पुढील काळात त्यात बरेच बदल होत गेले. सन २००५ मध्ये ते द ललित हॉटेल, पॅलेस अँड रेसॉर्ट म्हणून प्रसिद्ध झाले.

## सुधारणा (पुंनर्जीवन)
हे हॉटेल सुधारणा करण्यासाठी बरीच म्हणजे सात वर्षे बंध होते. १९ नोवेंबर २०१३ रोजी ललित ग्रेट ईस्टर्न म्हणून यातील कांही विभाग चालू केला. या इमारतीचा आराखडा कायदेशीर नोंदनिकृत केला आणि या इमारतीत होणाऱ्या सुधारणा म्हणजे दर्शनी भाग शोभिवंत व्हावा शिवाय भव्य असा जिना असावा हे करण्याची आशा धरली. या हॉटेलचे तीन विभाग केले. हेरिटेज I, हेरिटेज II आणि न्यू ब्लॉक. 

## ठिकाण
हे जुन्या कोर्ट हाऊस मार्गावर आहे. येथून असेम्ब्ली साधारण ३ किमीआहे. नेताजी सुभाषचंद्र बोस आंतरराष्ट्रीय विमानतळ साधारण १७ किमीआहे. हावडा रेल्वे स्थानक ४ किमी आहे. 

## खोली
सर्व खोल्या सर्व सोईनी युक्त आरामदाई आहेत. त्यात कॉफी मेकर, मिनरल वॉटर, दैनिक, साप्ताहिक, विध्युतीकरण केलेली सेफ, मिनी बार, मेज, टेबल लॅम्प, आहेत. डिलक्स खोलीतून शहराचे दर्शन बसल्या जागेवरून आरामात घेता येते. 

## सुविधा
येथे ५०० लोकांची सोय होऊ शकेल असे सभा, लग्न कार्य, यासाठी बॉलरूम आहे. शिवाय विडियो कोन्फ्रंसिंग, प्रोजेक्टर, सेक्रेटरियल सेवा, प्रदूषण संशोधन व्यवस्था, प्रेक्षणीय स्थळ दर्शन, सहल व्यवस्था, विमान रेल्वे टीकेट बुकिंग, आणि हमाल व्यवस्था या सुविधा आहेत.

संध्याकाळी उच्च प्रतीचा चहा आणि कॉकटेल, २४ तास डिंनर, बेकरी फूड, पब मध्ये मदिरा, फिंगर फूड, स्पा सुविधा, प्रत्येक व्यक्तिला रोज रात्री एक लिटरची पाण्याची बाटली, एलसीडी, मुलांचे साठी पूल, वाहन तळ, धोबी, चलन बदल, इस्त्री, इ. सुविधा आहेत.

## संदर्भ
वर्ग:कोलकात्यातील पंचतारांकित हॉटेल्स
आइसलँडएर

**आइसलॅंडएर** ही आइसलॅंडची प्रमुख विमानवाहतूक कंपनी आहे. रेक्याविकच्या हाफनारफ्योर्डुर भागात मुख्यालय असलेली ही कंपनी १६ देशांतील ३९ शहरांना विमानसेवा पुरवते. हिचे मुख्य ठाणे रेक्याविक केफ्लाविक विमानतळावर आहे. या कंपनीचा विमानताफा मुख्यत्वे बोईंग ७५७-२००/३०० विमानांचा असून याशिवाय त्यात दोन बोईंग ७६७ विमाने आहेत. आइसलॅंडएरने सोळा बोईंग ७३७ मॅक्स विमानांची मागणी नोंदवलेली आहे. या सगळ्या विमानांना आइसलॅंडमधील ज्वालामुखींची नावे दिलेली आहेत.

आइसलॅंडएर एर आइसलॅंड, आइसलॅंडएर कार्गो आणि लॉफ्टलाइडीर-आइसलॅंडिक या उपकंपन्या चालवते.

अटलांटिक पुलावरील आइसलँडच्या भौगोलिक स्थानामुळे एक थांब्यानिशी अटलांटिकपार उड्डाणे सोयीची होतात. आइसलँडएरने आपले मार्गजाळे विणताना याचा फायदा घेतला आहे.

## गंतव्यस्थाने 
आइसलँडएर आइसलँड आणि युरोप व उत्तर अमेरिकेतील अनेक विमानतळांना सेवा पुरवते. यातील काही सेवा हंगामी आहेत. १९६० च्या दशकापासून आइसलँडएर उत्तर अमेरिका आणि युरोप दरम्यान अटलांटिकपार प्रवास करणाऱ्या प्रवाशांना अतिरिक्त पैसे न घेता आइसलँडमध्ये सात दिवसांपर्यंत थांबू देते.

### कोडशेर करार 
आइसलँडएरचे खालील एरलाइन्ससोबत कोडशेर करार आहेत:

* एर ग्रीनलँड
* एरबाल्टिक
* एर इंडिया
* अलास्का एरलाइन्स
* अटलांटिक एरवेझ
* एमिरेट्स
* फिनएर
* आयटीए एरवेझ
* जेटब्लू
* स्कॅन्डिनेव्हियन एरलाइन्स
* टॅप एर पोर्तुगाल
* टर्किश एरलाइन्स

### इंटरलाइन करार 
आइसलँडएरचे ७० पेक्षा जास्त एरलाइन्ससोबत इंटरलाइन करार आहेत:

* हान एर
* लोगन एर
* माय फ्रेटर एरलाइन्स
* पॉर्टर एरलाइन्स
* साउथवेस्ट एरलाइन्स
* सन कंट्री एरलाइन्स
* स्विस इंटरनॅशनल एर लाइन्स
* वेस्टजेट

## विमानताफा 
नोव्हेंब २०११ च्या सुमारास आइसलँडएरने आपल्या बव्हंश विमानांना आइसलँडमधील ज्वालामुखींची नावे दिली आहेत.

## निवृत्त विमाने 
पूर्वी आइसलँडएरने चालविलेली विमाने:

## संदर्भ आणि नोंदी 
वर्ग:आइसलँडमधील विमानवाहतूक कंपन्या
वर्ग:विमानवाहतूक कंपन्या
वर्ग:इ.स. १९३७ मधील निर्मिती
एन्डेव्हर एर

**एन्डेव्हर एर** अमेरिकेतील प्रादेशिक विमानकंपनी आहे. ही कंपनी डेल्टा एर लाइन्सची उपकंपनी असून ती डेल्टा कनेक्शन या नावाने सेवा देते. १९८५मध्ये *एक्सप्रेस एरलाइन्स वन* या नावाने सुरू झालेल्या या कंपनीने २००२मध्ये *पिनॅकल एरलाइन्स* असे नाव घेतले. २०१२मध्ये हिच्या मुख्य कंपनीने दिवाळे काढल्यावर डेल्टा एर लाइन्सने त्याची मालमत्ता ताब्यात घेउन हीच कंपनी एन्डेव्हर एर नावाने २०१३मध्ये सुरू केली.

या कंपनीचे मुख्यालय मिनियापोलिस-सेंट पॉल आंतरराष्ट्रीय विमानतळावर असून मुख्य ठाणी मिनियापोलिस, डीट्रॉइट, न्यू यॉर्क-लाग्वार्डिया आणि न्यू यॉर्क-जेएफके विमानतळांवर आहेत.

वर्ग:अमेरिकेमधील प्रादेशिक विमानवाहतूक कंपन्या
वर्ग:डेल्टा एर लाइन्स
ओरलँडो आंतरराष्ट्रीय विमानतळ

इवलेसे
**ओरलॅंडो आंतरराष्ट्रीय विमानतळ**  अमेरिकेच्या फ्लोरिडा राज्यातील ओरलॅंडो शहराचा प्रमुख विमानतळ आहे. २०१५-१६मध्ये येथून वर्षाकाठी ४ कोटी २० लाख प्रवाशांनी ये-जा केली होती. हा विमानतळ सिल्व्हर एरवेझचे मुख्य ठाणे तसेच फ्रंटियर एरलाइन्स, जेटब्लू आणि साउथवेस्ट एरलाइन्सचे महत्त्वाचे ठाणे आहे.

वर्ग:अमेरिकेतील आंतरराष्ट्रीय विमानतळ
वर्ग:ओरलँडो (फ्लोरिडा)
शंकर खंडू पाटील

शंकर खंडू पाटील (जन्म :14 November 1926) हे एक मराठी लेखक होते. ते पेठ (सांगली जिल्हा) येथे रहात 

## शंकर खंडू पाटील यांची प्रसिद्ध पुस्तके
* चोरा मी वंदिले
* सागराचं पाणी
* सवाल
* सरपंच (१९६९)
* बेइमान (१९७६)
* भल्या घरची कामिनी (कादंबरी).  या कादंबरीवर आधारलेले नाटक यशवंतराव भोसले यांच्या ‘स्वप्नगंधा थिएटर’ने रंगभूमीवर आणले होते.

**चित्रपट :-**

* कौल दे खंडेराया
* सून माझी सावित्री

## पुरस्कार
**शंकर खंडू पाटील** यांच्या नावाने **दक्षिण महाराष्ट्र साहित्य सभा** एक साहित्य पुरस्कार देते.  

**हा पुरस्कार मिळालेल्या व्यक्ती :-** 
* ‘विळखा’ कादंबरीसाठी कोल्हापूरचे दादासाहेब मोरे यांना (२००९)

वर्ग:मराठी लेखक
प्रीतम सिंग जौहल

**प्रीतम सिंग जौहल** (४ ऑक्टोबर, इ.स. १९२० - २८ जून, इ.स. २०१६) हे भारतीय सैन्यात लेफ्टनंट कर्नल होते.

जौहल यांचा जन्म पंजाबमधील एका छोट्या गावात झाला. हायस्कूलची परीक्षा उत्तीर्ण होणारे गावातील ते तिसरे विद्यार्थी uals. त्यांचे वडील लष्करात असल्याने प्रीतम सिंग यांनाही लष्करातच जायचे होते. १७ व्या वर्षी त्यांना दिल्लीतील एका नातेवाईकाकडे पाठवण्यात आले. तेथेही वर्षभर ते बेकारच राहून, शेवटी जून १९३८ मध्ये इंडियन सिग्नल कोअरमध्ये भरती झाले.

त्यानंतर एका वर्षातच दुसरे महायुद्ध सुरू झाले आणि १९४० साली प्रीतम सिंगाना ऑपरेटर म्हणून पूर्व पूर्व आफ्रिकेत इंडियन इन्फन्ट्री डिव्हिजनमध्ये पाठवण्यात आले. तेथे पहिल्यांदाच ते युद्धात सहभागी झाले. त्यांची ब्रिगेड लिब्यात गेली आणि नंतर ती ब्रिटिश लष्कराचा भाग बनली. १९४२ मध्ये इजिप्तमध्ये जर्मन आक्रमण थोपवणा्ऱ्या तुकडीत ते वायरलेस ऑपरेटर होते. तेथून त्यांची तुकडी जपानशी लढण्यासाठी ब्रह्मदेशातही गेली. दुसरे महायुद्ध संपेपर्यंत ते सेकंड लेफ्टनंट हुद्द्यापर्यंत पोहोचले होते. खूप आजारी पडल्याने तेथून मग ते मायदेशी परतले आणि भारतीय लष्करात दाखल झाले. 

पाकिस्तानविरुद्धच्या दोन्ही लढायांमध्ये प्रीतम सिंग यांचा सहभाग होता. काही काळ त्यांना केंद्रीय राखीव पोलीस दलाच्या सेवेसाठीही पाठवण्यात आले होते. १९७६ मध्ये ते लेफ्टनंट कर्नल या पदावरून निवृत्त झाले आणि चंडीगढमध्ये स्थायिक झाले. १९८० मध्ये ते कॅनडातील सरे प्रांताचे रहिवासी बनले. 

## पगडीसाठी संघर्ष
कॅनडात सैन्यदलातील माजी जवान व अधिकाऱ्यांच्या कल्याणासाठी काम करणाऱ्या रॉयल कॅनेडियन लीजन या संस्थेतर्फे १९९३ साली जौहल यांना आमंत्रित करण्यात आले. पण तेथे गेल्यावर मुख्य कार्यक्रम असलेल्या सभागृहात त्यांना प्रवेश नाकारण्यात आला. आत जायचे असेल तर डोक्यावरील शीख फेटा (पगडी) काढूनच जावे लागेल असे त्यांना सांगण्यात आले. हा अपमान सहन न झाल्याने त्यांनी त्याविरुद्ध संघर्ष केला. इंग्लंडच्या राणीला पत्र लिहिल्यावर संस्थेने झाल्या प्रकाराबद्दल दिलगिरी तर व्यक्त केलीच पण आपल्या नियमांतही सुधारणा केली.

## पुस्तक
प्रीतम सिंग जौहल यांनी दुसऱ्या महायुद्धकालीन सैनिकी जीवनाबद्दल *अ सोल्जर रिमेंबर्स* नावाचे पुस्तक लिहिले आहे.

वर्ग:इ.स. १९२० मधील जन्म
वर्ग:इ.स. २०१६ मधील मृत्यू
वर्ग:भारतीय सैन्यातील अधिकारी
हेन्री कोआंडा आंतरराष्ट्रीय विमानतळ

[250 px|इवलेसे|येथे थांबलेले [लुफ्तान्साचे एरबस ए३२० विमान]]
**हेन्री कोआंडा आंतरराष्ट्रीय विमानतळ** (रोमेनियन: Aeroportul Internațional Henri Coandă București)  हा रोमेनिया देशामधील सर्वात मोठा विमानतळ आहे. हा विमानतळ राजधानी बुखारेस्टच्या १६ किमी उत्तरेस स्थित तो १९६५ पासून कार्यरत आहे. २००४ साली प्रसिद्ध रोमेनियन शोधक व शास्त्रज्ञ हेन्री कोआंडा ह्याचे नाव ह्या विमानतळाला दिले गेले. तारोम ह्या रोमेनियाच्या राष्ट्रीय विमान वाहतूक कंपनीचा मुख्य तळ येथेच स्थित आहे.

## बाह्य दुवे
*अधिकृत संकेतस्थळ

## संदर्भ आणि नोंदी 
वि
वर्ग:रोमेनियामधील विमानतळ
हाऊस ऑफ कॉमन्स

250 px|इवलेसे|हाउस ऑफ कॉमन्सचा लोगो
**युनायटेड किंग्डमचे हाउस ऑफ कॉमन्स** () हे युनायटेड किंग्डमच्या संसदेमधील कनिष्ठ सभागृह आहे. हाउस ऑफ लॉर्ड्स हे संसदेचे वरिष्ठ सभागृह आहे. हाउस ऑफ कॉमन्सचे कामकाज लंडनमधील वेस्टमिन्स्टर राजवाड्यामध्ये भरते. ६५० संसद संख्या असलेल्या हाउस ऑफ कॉमन्सचे सदस्य मतदारसंघांमधून निवडून येतात. भारताच्या लोकसभेची रचना संपूर्णपणे हाउस ऑफ कॉमन्सवर आधारित आहे. देशाचा पंतप्रधान हाउस ऑफ कॉमन्सचा सदस्य असून तो व ती सत्तेवर राहण्यासाठी हाउस ऑफ कॉमन्समध्ये बहूमत सिद्ध करणे बंधनकारक आहे.

चालू संसदेमध्ये बहूमत असलेल्या हुजूर पक्षाचे ३३०, मजूर पक्षाचे २३० व स्कॉटिश नॅशनल पक्षाचे ५४ सदस्य आहेत.

## बाह्य दुवे
* House of Commons संकेतस्थळ

वर्ग:युनायटेड किंग्डमची संसद
रांची जंक्शन रेल्वे स्थानक

**रांची रेल्वे स्थानक** हे झारखंड राज्याची राजधानी रांची शहरामधील प्रमुख रेल्वे स्थानक आहे. भारतीय रेल्वेच्या दक्षिण पूर्व रेल्वे क्षेत्राच्या रांची विभागाचे मुख्यालय येथेच असून येथून दररोज अनेक गाड्या सुटतात. हटिया रेल्वे स्थानक हे देखील रांची शहरामध्येच आहे.महेंद्रसिंह धोनीचे नाव स्थानकाला देण्यात यावे अशी येथील प्रवाशांची मागणी आहे.

## येथे थांबा असलेल्या गाड्या
*रांची राजधानी एक्सप्रेस
* रांची−हावडा शताब्दी एक्सप्रेस
* झारखंड संपर्क क्रांती एक्सप्रेस

वर्ग:झारखंडमधील रेल्वे स्थानके
रे
थेरीसा मे

**थेरीसा मेरी मे** (इंग्लिश: Theresa May; जन्मः १ ऑक्टोबर १९५६) ही युनायटेड किंग्डम देशातील एक राजकारणी, देशाची माजी पंतप्रधान व हुजूर पक्षाची पक्षाध्यक्ष आहे. १३ जुलै २०१६ रोजी पंतप्रधान डेव्हिड कॅमेरॉन ह्याने पदाचा राजीनामा दिल्यानंतर पंतप्रधानपदी मेची निवड करण्यात आली. मार्गारेट थॅचर नंतरची ती ब्रिटनची दुसरीच महिला पंतप्रधान आहे.

ऑक्सफर्ड विद्यापीठामधून शिक्षण घेणारी मे १९७७ ते १९८३ तसेच १९८५ ते १९९७ दरम्यान बँक ऑफ इंग्लंडमध्ये नोकरीस होती. १९९७ साली ती बर्कशायर काउंटीमधील मेडनहेड ह्या मतदारसंघामधून हाऊस ऑफ कॉमन्सवर निवडून आली. तेव्हापासून सतत संसद सदस्य राहिलेल्या मेने ब्रिटिश सरकारमध्ये अनेक पदे भुषवली. २०१० सालच्या संसद निवडणुकीत कोणत्याच पक्षाला बहुमत न मिळाल्यामुळे ब्रिटिश संसदेमध्ये त्रिशंकू स्थिती निर्माण झाली. सर्वाधिक जागा जिंकणाऱ्या हुजुर पक्षाने लिबरल डेमोक्रॅट्स पक्षाला हाताशी धरून सरकार स्थापन केले व कॅमेरॉन ब्रिटनचा ७५वा पंतप्रधान बनला. कॅमेरॉनच्या मंत्रीमंडळामध्ये मे गृहसचिव ह्या महत्त्वाच्या पदावर होती.

युरोपियन संघामधील ब्रिटनचे सदस्यत्व चालू ठेवावे का ब्रिटनने संघामधून बाहेर पडावे (ब्रेक्झिट) ह्या मोठ्या प्रश्नाचा निकाल लावण्यासाठी २०१५ मध्ये कॅमेरॉनने सार्वत्रिक जनमत घेण्याची घोषणा केली. २३ जून २०१५ रोजी युनायटेड किंग्डममध्ये ह्या प्रश्नावरून जनमत (referendum) घेण्यात आले. ह्या जनमतामध्ये सुमारे ५२ टक्के ब्रिटिश नागरिकांनी ईयूमधून बाहेर पडण्याचा कौल दिला. ह्या जनमताचा प्रतिकूल निकाल लागल्यामुळे कॅमेरॉनची राजकीय अवस्था बिकट झाली व त्याने पंतप्रधानपदाचा राजीनाम देणार असल्याचे घोषित केले. ब्रिटनला ईयूमधून बाहेर काढण्याच्या प्रक्रियेमध्ये आपण गुंतणार नसल्याचे त्याने आधीच स्पष्ट केले होते. ११ जुलै २०१६ रोजी मेची हुजूर पक्षाच्या पक्षप्रमुखपदी निवड झाली. १३ जुलै २०१६ रोजी कॅमेरॉनने अधिकृत रित्या पंतप्रधानपद सोडले व मेकडे सत्ता सुपूर्त केली.

मेच्या नेतृत्वाखाली ब्रेक्झिटचे अनेक प्रस्ताव नामंजूर झाल्यावर त्यांनी २४ मे, २०१९ रोजी पंतप्रधानपदाचा राजीनामा दिला. जुलै, २०१९मध्ये नवीन पंतप्रधान निवडला जाईपर्यंत त्या या पदावर तात्पुरत्या स्वरूपात राहतील

## बाह्य दुवे
*अधिकृत संकेतस्थळ

वर्ग:युनायटेड किंग्डमचे पंतप्रधान
वर्ग:स्त्री चरित्रलेख
वर्ग:तात्पुरता वर्ग-१० मार्च २०१८ कार्यशाळा
यशवंतराव भोसले

यशवंतराव गणपतराव तथा वाय.जी. भोसले (जन्म : इ.स. १९२६.  - ४ जुलै, इ.स.२०१६) हे एक मराठी चित्रपट व नाट्य सृष्टीतील दिग्दर्शक होते. त्यांच्या आयुष्यात त्यांनी ७००हून अधिक हौशी नाटकांचे दिग्दर्शन केले. 

भोसले हे मास्टर विनायक यांच्या कंपनीमध्ये सहायक म्हणून रुजू झाले. बाबुराव पेंढारकर यांच्या सूचनेनुसार ते रंगभूमीकडे वळले, आणि या क्षेत्रातील सैनिक बनून त्यांनी रंगभूमीची अखंडपणे प्रदीर्घ सेवा केली. रंगभूमीच्या माध्यमातून तरुण व हौशी कलावंताचे जीवन व कलाजीवन घडविण्यामध्ये त्यांनी संपूर्ण आयुष्य खर्च केले. या व्यवसायातून पसे मिळविणे यापेक्षा चित्रपट व नाटय़ क्षेत्रासाठी नवोदित कलाकारांमधून कसदार अभिनयाचे कलावंत घडविणे याचा त्यांनी ध्यास घेतला.

वाय.जी. भोसले यांनी ‘स्वप्नगंधा थिएटर’ नावाची संस्था स्थापन करून या संस्थेतर्फे शंकर खंडू पाटील यांच्या कांदबरीवर आधारलेले ‘भल्या घरची कामिनी’ हे नाटक रंगभूमीवर आणले होते. अनेक संस्थांची नाटके रंगभूमीवर आणत असताना ते केवळ नारळ व शाल एवढेच मानधन म्हणून स्वीकारत असत. 

चित्रपट व व्यावसायिक नाट्यसृष्टीला अनेक कलावंत देण्यात वाय.जी.भोसले यांचे मोठे योगदान होते. त्यांच्या दिग्दर्शनाखाली अभिनेते अरुण सरनाईक, उमा, कामिनी भाटिया, गणपत पाटील, पद्मा चव्हाण, राजशेखर, लीला गांधी, [[विलास रकटे], ‘पानिपतकार’ विश्वास पाटील, शांता तांबे, संध्या रायकर, सूर्यकांत मांडरे,  आदी कलावंतांनी नाट्यकलेचे धडे घेऊन पुढे आपल्या कर्तृत्वाचा ठसा उमटविला.  

## सन्मान
* अखिल भारतीय मराठी चित्रपट महामंडळातर्फे मराठी चित्रपट निर्मिती अमृत महोत्सव सोहळ्यात चित्रपट अभिनेते शशी कपूर यांच्या हस्ते त्यांचा गौरव करण्यात आला. 
* गायन समाज देवल क्लब तर्फे केशवराव भोसले जन्मशताब्दी सोहळ्यात त्यांचा सत्कार करण्यात आला. 
* व्ही.शातांराम यांच्या जन्मशताब्दी निमित्त विशेष गौरव 
* कलांजली संस्थेतर्फे नाटय़ कलायोगी पुरस्कार
* संस्कार भारती तर्फे करवीर भूषण पुरस्कार
* लोकशाहीर विठ्ठल उमप अभिवादन समितीतर्फे स्मृतिगौरव पुरस्कार, वगैरे

वर्ग:मराठी दिग्दर्शक
वर्ग:इ.स. १९२६ मधील जन्म
वर्ग:इ.स. २०१६ मधील मृत्यू